"Din analiza minutei Comisiei nr. 1 - Legislaţie şi cooperare interinstituţională din data de 04.05.2018, 07.05.2018 şi 08.05.2018, (...) rezultă că proiectul înaintat Consiliului spre consultare nu cuprinde propunerile forului legislativ, relativ la modificarea dispoziţiilor art. 297 din Codul penal. Aşa cum se observă, propunerile de modificare au privit, în mod cronologic, dispoziţiile art. 269, art. 298, apoi a fost analizată, în continuare, propunerea de modificare a art. 309 şi următoarele din Codul penal, nefăcându-se şi o analiză a art. 297 din acelaşi cod, atâta timp cât Consiliul Superior al Magistraturii nu a fost învestit în ceea ce priveşte exprimarea unui punct de vedere asupra modificării în discuţie", se arată în precizarea CSM.







Potrivit unei precizări publicate pe site-ul CSM, reacţia vine în urma afirmaţiilor făcute de senatorul PSD Liviu Pop la RFI , conform cărora "abuzul în serviciu a fost clar preluat de la ceea ce a propus Consiliul Superior al Magistraturii".